**Малена Эрнман** (шведск.: Malena Ernman; нар. 4 лістапада 1970, Упсала, камуна Упсала, лен Упсала, Швецыя) — шведская оперная спявачка (каларатурнае меца-сапрана). Членам Шведскай каралеўскай музычнай акадэміі. Прадстаўніца Швецыі на Еўрабачанні 2009.

Маці экаактывісткі Греты Тунберг, якая пераканала яе адмовіцца ад міжнароднай опернай кар’еры з-за ўздзеяння авіяцыі на навакольнае асяродзе.

Біяграфія
---------

Малена Эрнман на канцэрце нацыянальнага дня Швецыі чэрвень 2016 года
### Раннія гады

Малена правяла дзяцінства і школьныя гады ў маленькім гарадку Сандвікене ў Швецыі. Эрнман вучылася ў Каралеўскай музычнай акадэміі ў Стакгольме, у музычнай кансерваторыі ў Арлеане ў Францыі і ў школе Каралеўскай шведскай оперы. З шасці гадоў Малена пачала спяваць у хоры Coromanterna ў родным горадзе Сандвікене і ўвабрала традыцыі шведскага харавога выканальніцтва. Затым, ужо будучы студэнткай, была ўдзельніцай хору Шведскага радыё пад кіраўніцтвам славутага дырыжора Эрыка Эрыксана.

### Опера

Дэбют Малены у Швецыі адбыўся пасля заканчэння опернай школы ў 1998, у ролі Кая ў оперы «Sven David Sandströms» і ў ролі Разіны ў «Севільскам цырульніке» Джаакіна Расіні ў Шведскай каралеўскай оперы, дзе яна пазней таксама спявала галоўныя партыі ў операх «Кармэн» і «Папялушка».

У гэты ж час, Малена выканала шэраг роляў у Берлінскай оперы (Керубіна ў «Вяселлі Фігара», Разіна ў «Севільскам цырульнікеСевільскам цырульніке» і Раберта ў «Грызельдзе» Скарлаці).

Яе міжнародны дэбют адбыўся ў 1999 годзе ў ролі Нерона ў оперы «Агрыпіна» Гендэля ў тэатры Ла Монне ў Брусэлі і Тэатры Елісейскіх палёў у Парыжы. Малена Эрнман прыняла ўдзел у фестывалі Glyndebourne Festival (Нэнсі ў «Альберт Херынг» і Арлоўскі ў «Кажаны»).

У 2004 годзе яна выканала партыю Донны Эльвіры ў оперы «Дон Жуан» Моцарта ў тэатры Ла Манэ ў Брусэлі. І на фестывалях d’aix en Provence, Wiener Festwochen.

У 2005 годзе яна выканала галоўную ролю на сусветнай прэм’еры оперы «Джулі» ў тэатры Ла Манэ ў Брусэлі, а таксама на фестывалях Wiener Festwochen і d’aix en Provence.

2006 годзе яна выканала партыю Нерона ў оперы «Каранацыя Папеі» ў Берліне і ў тэатры Ла Манэ ў Брусэлі. У тым жа годзе на фестывалі ў Вене яна дэбютавала ў ролі Дыдоны ў оперы «Дыдона і Энэй» Генры Пёрсэла, а затым Аніа ў оперы «Міласэрнасць Ціта» на Зальцбургскім фестывалі.

У 2007 годзе яна спявала Сеста ў оперы «Юлій Цэзар» Гендэля ў Вене, Керубіна ў «Вяселлі Фігара» Моцарта ў d’aix en Provence і Нерона ў «Каранацыі Папеі» у Оперным тэатры Амстэрдама.

У 2008 годзе Малена Эрнман вярнулася ў Каралеўскую оперу ў Стакгольме, дзе выканала галоўную партыю ў оперы Джаакіна Расіні «Папялушка». Восенню яна зноў праспявала загалоўную партыю ў оперы «Дыдона і Энэй» у Опера-Комік ў Парыжы.

У 2009 годзе яна праспявала Анджэліну ў «Папялушцы» ў оперы Франкфурта і ў канцы красавіка яна спявала гэтую ж ролю ў Каралеўскай оперы ў Стакгольме.

У сакавіку 2010 яна дэбютавала ў ролі Ідаманта ў оперы Моцарта «Ідаменей» у Ла Манэ ў Брусэлі. Яна спявала шматлікія канцэрты ў Скандынавіі і Германіі, у тым ліку адзін у Sthlm Globe Arena з Андрэа Бачэлі.

### Канцэрты

У 2001—2002 выступала з канцэртамі ў Токіа (выконвала *Bach’s St. John Passion in Notre Dame de Paris*, Рэквіем Моцарта), у 2004—2005 спявала ў *Wigmore Hall* (невялікая канцэртная зала камернай музыкі ў Лондане).

Малена выступала ў Токіа, Берліне, Мадрыдзе, Рыме, Парыжы, Лос-Анджэлесе са шматлікімі вядомымі дырыжорамі, такімі, як Марк Мінкоўскі, Даніэль Барэнбойм, Эса-Пека Салонен, Нікалаусам Арнонкур, Філіп Херэвеге, Рэнэ Якабс, Сайман Рэтл.

### Melodifestivalen і Еўрабачанне

14 сакавіка ў Стакгольме ў фінале конкурсу Melodifestivalen была названая пераможцам з вынікам 182 балы (адрыў ад Каралін аф Угглас склаў 11 балаў) і стала прадстаўніком Швецыі на Еўрабачанні 2009. Яна, выступіўшы ў першым паўфінале з кампазіцыяй «La Voix» і заняўшы 4 месца, прайшла ў фінал конкурсу, дзе заняла 21 месца з 33 баламі.

### Сям’я

Малена выйшла замуж за акцёра Свантэ Тунберга. У іх ёсць дзве дачкі: Грэта і Беата. Бацькі Малены — Ларс і Ева Эрнман.

Дыскаграфія
-----------

* 2000: Naïve (KMH)
* 2001: Cabaret Songs (BIS)
* 2003: Songs in Season (Nytorp Musik)
* 2003: My Love (BIS)
* 2009: La Voix du Nord
* 2010: Santa Lucia — En klassisk jul (Калядны альбом)
* 2011: Opera di Fiori (Roxy Recordings/Universal)
* 2013: I decembertid
* 2014: SDS
* 2016: Sverige

### Зборнікі

* Songs in Season (Nytorp Musik)
* Nachtgesänge (Col legno)

### Сінглы

* 2009: La voix
* 2010: Min plats på jorden

Узнагароды
----------

* Litteris et Artibus (2011)

Заўвагі
-------

1. 1 2  Ernman, Sara Magdalena // Sveriges befolkning 2000 — Sveriges Släktforskarförbund, 2020. Праверана 28 снежня 2022.<a href='https://wikidata.org/wiki/Track:Q106527645'></a><a href='https://wikidata.org/wiki/Track:Q10685961'></a>
2. ↑  *Crouch, David*. «The Swedish 15-year-old who’s cutting class to fight the climate crisis». The Guardian, 1 сентября 2018

Спасылкі
--------

* Афіцыйны сайт

|  |  |
| --- | --- |
| ⚙️   У сацыяльных сетках | Facebook · Myspace · X |
| Фота, відэа і аўдыё | Apple Music · Instagram · Last.fm · SoundCloud · Spotify |
| Тэматычныя сайты | AllMusic · Danish Film Database · Discogs · Internet Movie Database · MusicBrainz · Rate Your Music |
| Генеалогія і некрапалістыка | Geni.com · genealogics.org |
| 

| Нарматыўны кантроль |
| --- |
| BIBSYS: 4104761 · BNF: 14658860s · CiNii: DA15483870 · GND: 13541928X · ISNI: 0000 0000 8014 7387 · LCCN: no96056431 · NDL: 001333464 · NKC: xx0067538 · NLP: a0000002879667 · NSK: 000480087 · NTA: 422992992 · NUKAT: n2015056856 · LIBRIS: 298047 · SUDOC: 156280957 · VIAF: 272739 |

 |